Uniunea Europeană plănuiește o reformă radicală a bugetului, acordând mai multă putere guvernelor naționale. Ce schimbări mai vizează
Bruxelles pregătește o revizuire radicală a următorului buget comun al Uniunii Europene (UE), în valoare de trilioane de euro, înlocuind zeci de programe cu fonduri consolidate care ar oferi mai multă putere de decizie statelor membre. Planul, detaliat într-un document prezentat de Financial Times, propune un buget mai „ambițios” atât ca dimensiune, cât și ca structură, pentru a face față cererilor crescute de cheltuieli pentru apărare și rambursarea unor datorii semnificative.